અર્બન નક્સલના વિચારનો પણ ઉલ્લેખ કરતાં તેમણે જણાવ્યું કે દેશમાં ચાલી રહેલા નાના-નાના આંદોલનોમાં 'ભારતના ટુકડા થઇ જશે' તેવું કહેનારા પણ જોવા મળ્યા. તેના પર ચિંતા વ્યક્ત કરતાં તેમણે જણાવ્યું કે સોશિયલ મીડિયા પર તેનો પ્રચાર ચાલી રહ્યો છે અને તેનું કન્ટેન્ટ પાકિસ્તાન, ઇટલી, અમેરિકાથી આવી રહ્યું છે. ભાગવતે નામ લીધા વગર એસસી-એસટી એક્ટ પર ઉભા થયેલા ગતિરોધનો પણ ઉલ્લેખ કર્યો. તેમણે એક રીતે મોદી સરકારને સલાહ આપતા જણાવ્યું કે સમાજમાં ફેલાઇ રહેલા અસંતોષનો ઉકેલ લાવવો પડશે, દબાયેલા લોકોને તેમનો હક આપવો પડશે.